Ondersoek ná brand kwartiere verwoesSAPD-kwartiere wat in Louis Trichardt afgebrand het (Foto: SAPD, Limpopo) Die polisie in Louis Trichardt ondersoek ŉ brand wat vanoggend omstreeks 02:00 uitgebreek het by die polisie-kwartiere. Polisiebeamptes, wat in die kwartiere bly, het wakker geword toe die gebou in vlamme gehul is, het lt.kol Moatshe Ngoepe, woordvoerder van die polisie, gesê. Hulle het die brandweer en die polisie ontbied wat vinnig reageer het. “Die hele gebou en hul besittings is verwoes. Een privaat voertuig, wat aan ŉ lid behoort, is ook beskadig.” Een polisiebeampte het geringe beserings opgedoen, het Ngoepe bygevoeg. Die oorsaak van die brand is nog nie bekend nie. Die ondersoek duur voort.